Шуматкече (ансамбль)

«Шуматкече» ансамбль — марла мурышо вокально-инструментальный калык ансамбль. Марий Эл Республикысе Морко кундем Кокласола ял гыч. 1990 ий шыжа тылзын 20-шо кечынже чоҥалтын. Вуйлатыше — Евгений Соколов. Концертлаште синтезатор, бас-гитара, соло-гитара, акустический гитара, барабан-влак, шиялтыш почеш йоҥгалтарат.

 «Эн ондак ансамбльым «Корк» манын лӱмдышна, Коркатовышто илена, эше кумдан палыме руш военныйын тыгаяк фамилийже уло, шоналтышна. Шукыштлан тидым умылаш йӧсӧ ыле, адакшым лӱм огеш йоҥгалт. Марий телевиденийышкат возалташ ты лӱм денак тарваненна ыле, но Арын гыч музыкант Миша Александров тыге каласыш: «Шуматкече» манын лӱмдыза, адакшым самырык-влак лач шуматкече вашеш клубыш чумыргат, ола гычат каныш кечылан толыт. Тиде лӱм денак нуным вашлийыда. Теве руш музыкант-влакын «Воскресенье» группышт палыме, а тендан тек «Шуматкече» лиеш». — Евгений Юрьевич Соколов.

 Состав 

Категорий:Марий ансамбль-влак
Категорий:Марий Эл